১. “এখন তীরে এসে তরী ডুবল”— উক্তিটির মাধ্যমে নিখিলের পরিস্থিতির কোন দিকটি সবচেয়ে স্পষ্ট হয়েছে?
ক) দীর্ঘদিনের পড়াশোনার প্রতি তার অনীহা
খ) বহু কষ্টে এগিয়ে এসে চূড়ান্ত মুহূর্তে অর্থাভাবে তার লক্ষ্য ব্যর্থ হওয়ার আশঙ্কা
গ) আত্মীয়দের প্রতি তার বিরক্তি
ঘ) পরীক্ষার প্রতি তার ভয়
২. নিখিলের আত্মীয়দের আচরণের মধ্যে কোন সামাজিক বাস্তবতাটি প্রতিফলিত হয়েছে?
ক) দরিদ্র আত্মীয়ের সহানুভূতির অভাব ও দায় এড়িয়ে যাওয়ার প্রবণতা
খ) শিক্ষার প্রতি পরিবারের গভীর শ্রদ্ধা
গ) দরিদ্র মানুষের প্রতি সমাজের উদারতা
ঘ) আত্মীয়দের মধ্যে পারস্পরিক সহযোগিতার মনোভাব
৩. সতীশবাবুর কাছে যাওয়ার ব্যাপারে নিখিলের মানসিক দ্বন্দ্বের মূল কারণ কী?
ক) সতীশবাবুর সঙ্গে তার পূর্বশত্রুতা ছিল
খ) সতীশবাবুর কাছে সাহায্য চাওয়া তার কাছে অসম্মানের মনে হয়েছিল
গ) সতীশবাবুর কৃপণ ও নিষ্ঠুর স্বভাব সম্পর্কে তার পূর্ব অভিজ্ঞতা ছিল
ঘ) সতীশবাবু নিখিলকে আগে পড়াশোনা করতে নিষেধ করেছিলেন
৪. “সতীশবাবু তার শেষ আশা”— এই বক্তব্যটি নিখিলের মানসিক অবস্থাকে কীভাবে প্রকাশ করে?
ক) সে সতীশবাবুর প্রতি অত্যন্ত কৃতজ্ঞ ছিল
খ) অন্য সব পথ বন্ধ হয়ে যাওয়ায় তার সমস্ত প্রত্যাশা সতীশবাবুকে ঘিরে ছিল
গ) সে সতীশবাবুর কাছ থেকে নিয়মিত সাহায্য পেত
ঘ) সে সতীশবাবুকে নিজের অভিভাবক মনে করত
৫. সতীশবাবুর টাকার তাড়া দেখে নিখিলের মনে যে চিন্তার উদয় হয়েছিল, তার পেছনে প্রধানত কোন কারণটি কাজ করেছিল?
ক) অর্থের প্রতি তার লোভ
খ) অপরাধ করার প্রতি তার স্বাভাবিক প্রবণতা
গ) চরম অসহায়ত্ব ও পরিস্থিতির চাপ
ঘ) সতীশবাবুর প্রতি প্রতিশোধস্পৃহা
৬. “ভদ্রলোক যেমন ধনী তেমনই কৃপণ” - এখানে কার কথা বলা হয়েছে? এরূপ বলার কারণ কি? পরীক্ষার ফিস দেওয়ার ব্যাপারে নিখিলের প্রতি ভদ্রলোকের আচরণ কেমন ছিল?
অথবা,
পাস ফেল গল্পে সতীশ বাবুর চরিত্রটি তোমার কেমন লেগেছে তা লেখো।		
